ຄວາມຝັນໃນມະຫາສະໝຸດ

Nhã Thuyên

Lê Thị Bích Khoa

ຄໍໂຣ ຮັກການສຳຫຼວດແມ່ນໍ້າຂອງລາວ. ນາງມັກໃຊ້ເວລາເປັນຊົ່ວໂມງໆ ກັບການຫຼິ້ນໃນນໍ້າສີຟ້າທີ່ໃສສະອາດແຫ່ງນີ້.

"ມັນມີແມ່ນ້ຳຈັກສາຍນໍ້ ຢູ່ເທິງໂລກໜ່ວຍນີ້?" ຄໍໂຣ ສົງໄສ. "ແລ້ວແມ່ນ້ຳສາຍນີ້ ຈະໄຫຼໄປຮອດໃສນໍ້? ຂ້ອຍປາດຖະໜາວ່າ ຂ້ອຍຈະສາມາດລອຍໄປຮອດມະຫາສະໝຸດໄດ້."

ມື້ໜຶ່ງ, ມີປາສີຮຸ້ງປາກົດຕົວຂຶ້ນ, ມັນກຳລັງດິ້ນອອກຈາກຟຸ່ມຫຍ້ານ້ຳ. "ຂ້ອຍບໍ່ເຄີຍເຫັນປາງາມປານນີ້ຈັກເທື່ອ," ຄໍໂຣ ຄິດໃນໃຈ.

"ໃຫ້ຂ້ອຍຊ່ວຍເຈົ້າເດີ້, ປານ້ອຍ."

ໂຕປາແກວ່ງຫາງຂອງມັນ. "ມາກັບຂ້ອຍ," ປາ ເວົ້າຂຶ້ນ. "ເຈົ້າໄດ້ຊ່ວຍຊີວິດຂ້ອຍ, ສະນັ້ນ ຂ້ອຍຈະແບ່ງຂອງຂວັນຈາກມະຫາສະໝຸດໃຫ້ເຈົ້າເດີ້." "ຂອງຂວັນຈາກມະຫາສະໝຸດຫວາ? " ຄໍໂຣ ທວນຄຳເວົ້າ ແລ້ວກໍດຳລົງສູ່ແມ່ນ້ຳ ໄປພ້ອມກັບປາ. ສາຍນ້ຳທີ່ເຢັນໄດ້ວົນອ້ອມໂຕຂອງນາງ.

ຄໍໂຣ ແລະ ປາສີຮຸ້ງ ໄດ້ລອຍນໍ້າອອກໄປ ແລະ ລອຍໄປ. ພວກເຂົາສືບຕໍ່ລອຍນໍ້າຕໍ່ໄປ. ຜ່ານແມ່ນໍ້າ...

...ຜ່ານຄື້ນໃຫຍ່ມະຫຶມາ..... ....ແລະ ເຂົ້າໄປໃນມະຫາສະໝຸດ.

ໃນທີ່ສຸດ, ພວກເຂົາກໍມາຮອດໃຈກາງຂອງມະຫາສະໝຸດ.

ຄໍໂຣ ເກືອບບໍ່ຢາກເຊື່ອໃນສິ່ງທີ່ລາວເຫັນ.

ປາສີຮຸ້ງ ໄດ້ແກວ່ງຫາງຂອງມັນຢູ່ໃນກຽວນ້ຳທີ່ກຳລັງເຕັ້ນລະບຳຢູ່. ນໍ້າມະຫາສະໝຸດ ທັງເຢັນ ແລະ ສົດຊື່ນຫລາຍ. ມັນໄດ້ໂອບຫຸ້ມອ້ອມໂຕຂອງຄໍໂຣ ປຽບເໝືອນກັບອ້ອມກອດອັນແສນຫວານ.

ຈາກນັ້ນ, ປະຕູສູ່ໂລກໃຕ້ນ້ຳ ກໍ່ໄດ້ເປີດອອກ. ຄໍໂຣ ຄິດໃນໃຈວ່າ, "ຂ້ອຍບໍ່ເຄີຍເຫັນແສງຫລາຍປານນີ້ມາກ່ອນ."

"ຍິນດີຕ້ອນຮັບເຂົ້າສູ່ໂລກຂອງພວກເຮົາ, ນັກສຳຫຼວດຜູ້ງົດງາມ," ປາເວົ້າຂຶ້ນ.

"ດ້ວຍມົງກຸດນີ້, ເຈົ້າໄດ້ກາຍເປັນໜຶ່ງ ໃນກຸ່ມຂອງພວກເຮົາແລ້ວ."

ປາໄດ້ພາ ຄໍໂຣ ໄປພັກຜ່ອນຢູ່ຕຽງສາຫຼ່າຍທີ່ນຸ້ມທີ່ສຸດ. "ຈົ່ງຢູ່ນຳພວກເຮົາເຖາະ," ປາເວົ້າຂຶ້ນ.

ນ້ຳເຄັມຢອດໜຶ່ງ ໄດ້ຕົກຢູ່ເທິງຂົນຕາຂອງ ຄໍໂຣ. ນາງກະພິບຕາ.... ໂລກໃຕ້ນ້ຳໄດ້ຫາຍໄປແລ້ວ.

ຄໍໂຣ ນອນຫຼິ້ນຢູ່ແຄມແມ່ນ້ຳ ອັນເປັນທີ່ຮັກຂອງລາວ. ນາງສົງໄສວ່າ, "ທັງໝົດນັ້ນ ມັນເປັນພຽງຄວາມຝັນຊັ້ນບໍ?"

ທຸກໆຄົນທີ່ນາງຮູ້ຈັກ ຕ່າງກໍມີຄວາມຝັນເປັນຂອງຕົນເອງ.

ຄໍໂຣ ຝັນຢາກເປັນນັກສຳຫຼວດຜູ້ຍິ່ງໃຫຍ່.

"ປາສີຮຸ້ງເອີ້ຍ, ຂ້ອຍຈະກັບໄປຫາເຈົ້າ," ຄໍໂຣ ຊື່ມບອກກັບຕົນເອງ.

ມື້ໜຶ່ງ, ຂ້ອຍຈະກັບໄປຫາເຈົ້າ.

ຜົນ​ງານ​ນີ້​​ແມ່ນຖືກ​ສ້າງ​ຂື້ນ​ໂດຍ​ຜ່ານ​ການ​ສະ​ໜັບ​ສະ​ໜູນ​ຈາກ ​All Children Reading: A Grand Challenge for Development (ACR GCD) Founding Partners (United States Agency for International Development [USAID], World Vision, ແລະ Australian Government) ​​ໂດຍການ​ຮ່ວມ​ມືກັບ Global Book Alliance. ເຊິ່ງ​ໄດ້ກະກຽມຈັດທຳ​ໂດຍ The Asia Foundation ແລະ ບໍ່​ຈຳ​ເປັນ​ຕ້ອງ​ສະທ້ອນເຖິງມູມມອງຂອງ​ ACR GCD Founding Partners ຫຼື Global Book Alliance. ການ​ດັດ​ແປງ ຫຼື ການ​ແປ​ຜົນງານ​ດັ່ງກ່າວນີ້ ບໍ່​ຄວນຖືເປັນການ​ແປ ACR GCD ຢ່າງເປັນທາງການ, ແລະ ACR GCD ຈະບໍ່​​ຮັບ​ຜິດ​ຊອບ​ຕໍ່​ກັບເນື້ອ​ໃນ ຫຼື ຂໍ້​ຜິດ​ພາດ​ໃດໆ​ໃນ​ການ​ແປ​​ນີ້.

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story The Ocean Dream, Author: Nhã Thuyên . Illustrator: Lê Thị Bích Khoa. Published by Room to Read, https://storyweaver.org.in/stories/33549-giac-mo-bien-xanh © Room to Read. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Bounthy and Chew Meelath